टाइम्स ऑफ इंडिया के मुताबिक ये खुफिया अलर्ट ऐसे वक्त में मिला है, जब एक हफ्ते से भी कम वक्त में भारतीय श्रद्धालुओं के लिए करतारपुर गलियारे को खोला जाना है. 

ये गलियारा भारतीय पंजाब के गुरदासपुर ज़िले में 'डेरा बाबा नानक साहिब' को पाकिस्तान के पंजाब में नारोवाल ज़िला स्थित 'करतारपुर साहिब गुरद्वारे' को जोड़ता है. 

खुफिया एजेंसियों के सूत्रों के मुताबिक पाकिस्तान में पंजाब प्रांत के मुरीदके, शकरगढ़ और नारोवाल में चरमपंथियों के ट्रेनिंग कैम्प हैं, "जहां कई पुरुष और महिलाएं ट्रेनिंग ले रहे हैं."

वहीं इंडियन एक्सप्रेस अखबार के मुताबिक पाकिस्तान के प्रधानमंत्री इमरान खान ने करतारपुर धार्मिक स्थल की तस्वीरें ट्वीट की हैं जिसके साथ उन्होंने लिखा है कि "गुरुद्वारा श्रद्धालुओं के आने के लिए तैयार है." 

समाप्त

प्रदूषण: रोज़ाना स्थिति की निगरानी करेगा केंद्र

केंद्र सरकार ने प्रदूषण की स्थिति की समीक्षा की है. वहीं कैबिनेट सचिव दिल्ली एनसीआर की स्थिति को रोज़ाना मॉनिटर करेंगे.

रविवार को राष्ट्रीय राजधानी क्षेत्र और उत्तर भारत के दूसरे इलाकों में वायु की गुणवत्ता गंभीर हालत में पहुंचने के बाद कई शहरों के स्कूलों को बंद कर दिया गया था और स्वास्थ्य से जुड़ी एडवाइज़री जारी की गई थी. 

हिंदुस्तान टाइम्स के मुताबिक इसके बाद प्रधानमंत्री के प्रधान सचिव पीके मिश्रा ने दिल्ली, पंजाब और हरियाणा के वरिष्ठ अधिकारियों के साथ बैठक की. 

बैठक के बाद एक सरकारी बयान में कहा गया, "बैठक में पराली जलाए जाने, निर्माण कार्य, कूड़ा जलाए जाने और उद्योगों, गाड़ियों से निकले वाले प्रदूषण की समीक्षा की गई." 

एनआरसी भविष्य का आधार दस्तावेज़ : न्यायमूर्ति गोगोई

भारत के मुख्य न्यायाधीश रंजन गोगोई ने असम में राष्ट्रीय नागरिक पंजी यानी एनआरसी की मौजूदा कवायद का रविवार को ज़ोरदार बचाव करते हुए कहा कि इससे पहले राज्य में अवैध प्रवासियों की संख्या को लेकर 'अनुमान' लगाया जाता था जिससे 'भय, घबराहट और हिंसा व अराजकता के दुष्चक्र' को बल मिलता था.  

इंडियन एक्सप्रेस और जनसत्ता के मुताबिक उन्होंने कहा कि यह भविष्य के लिए एक आधार दस्तावेज़ होगा. 

साथ ही, उन्होंने कहा कि लोगों को हर जगह गलतियाँ और कमियां ढूंढने व संस्थानों की नीच दिखाने की इच्छा को रोकना चाहिए. 

न्यायमूर्ति गोगोई सुप्रीम कोर्ट की उस पीठ के अध्यक्ष हैं जो असम में एनआरसी प्रक्रिया की... \n\nउपरोक्त लेख के लिए मुझे एक अच्छा शीर्षक दें।
करतारपुर गुरुद्वारे के नज़दीक चरमपंथी ठिकाने होने की खुफ़िया जानकारी - प्रेस रिव्यू